jodhonipun, satriya linangkung, asmanipun Sayid Anwar, samangke sampun wonten ing salebeting guwa ingkang wonten satengahing wana ing nagari Dewani. Punika putranipun Nabi Sis. Benjing saged peputra kakung satunggal, salajengipun badhe nurunaken para ratu ing Benggala tuwin tanah Jawi. Dumugi samanten Sang putri wungu, enggal-enggal ngaturi priksa dhateng Sang Prabu. Ingkang rama nunten nimbali Rekyana Patih Amir, kadhawuhan ngupados supenanipun ingkang putra Dyah Nurrini. Kyai Patih mundur, lajeng mesat ing gegana, wasana priksa teja manther wonten ing madyaning wana. Enggal dipun purugi, pinanggih wedaling teja saking salebeting guwa. Sareng dipun lebeti, katingal wonten satriya lenggah sidhakep asuku tunggal, kalimputan ing cahya sumunar. Kanthi manuara, Rekyana Patih lenggah ing ngarsanipun Sayid Anwar, aturipun, "Dhuh dhuh Raden, kaparenga anila krami, sinten ingkang sinambat ing wangi, pinangka saking praja pundi, teka kepati ambangun teki wonten ing